SUPER เผยโรงไฟฟ้าพลังงานแสงอาทิตย์ใน จ.พิจิตร เริ่มจ่ายไฟฟ้าแล้ว
SUPER เผยโรงไฟฟ้าพลังงานแสงอาทิตย์ “บ.เฮลท์ แพลนเน็ท เมเนจเม้นท์” กำลังผลิต 8 MW ในจ.พิจิตร ซึ่งเป็นบริษัทย่อยของ SUPER เริ่มจ่ายไฟฟ้าแล้วในวันนี้ 
25 ส.ค. 2558

บริษัท ซุปเปอร์บล๊อก จำกัด (มหาชน) หรือ SUPER ระบุว่า โครงการโรงไฟฟ้าพลังงานแสงอาทิตย์ของ บริษัท เฮลท์ แพลนเน็ท เมเนจเม้นท์ (ประเทศไทย) จำกัด (HPM) ซึ่งตั้งอยู่ที่ ตำบลหนองพยอม อำเภอตะพานหิน จังหวัดพิจิตร ได้จ่ายไฟฟ้าเข้าระบบเชิงพาณิชย์ให้กับการไฟฟ้าส่วนภูมิภาคแล้ว ในวันที่ 25 สิงหาคม 2558 นี้  (COD) โดยมีกำลังการผลิตพลังงานไฟฟ้าสูงสุดรวม 8 เมกะวัตต์ (MW)
ทั้งนี้ บริษัท เฮลท์ แพลนเน็ท เมเนจเม้นท์ (ประเทศไทย) จำกัด  เป็นบริษัทย่อยของบริษัทที่ถือหุ้นโดย บริษัท ซุปเปอร์ โซล่าร์ เอนเนอร์ยี จำกัด (SSE) ในสัดส่วนร้อยละ 100